ПРЕПИС ЗА ОБЯВЯВАНЕ
УЧРЕДИТЕЛЕН АКТ НА „АНИМИСТРА“ ЕООД
Днес, 31.08.2026 г., в гр. София, аз, Цветан Иванов Благоев, ЕГН [ЗАЛИЧЕНО], в качеството си на учредител и едноличен собственик на капитала, на основание Търговския закон приемам настоящия учредителен акт на еднолично дружество с ограничена отговорност.
Чл. 1. Фирма
(1) Фирмата на дружеството е „АНИМИСТРА“ ЕООД.
(2) На латиница фирмата се изписва ANIMISTRA EOOD.
Чл. 2. Седалище и адрес на управление
(1) Седалището на дружеството е гр. София.
(2) Адресът на управление е: гр. София, п.к. 1797, район Изгрев, ж.к. Изток, ул. „Лъчезар Станчев“ № 18, ет. 3, ап. 3.
Чл. 3. Предмет на дейност
Разработване, проектиране, програмиране, тестване, внедряване, интегриране, поддържане, администриране и предоставяне на софтуер, информационни системи, уеб базирани платформи, мобилни и интернет приложения; предоставяне на софтуер като услуга (SaaS), облачни услуги и други електронни и цифрови услуги срещу абонамент или друго възнаграждение; DevOps, Site Reliability Engineering (SRE), облачна архитектура и консултиране, системна администрация, автоматизация и управление на инфраструктура; услуги в областта на киберсигурността, информационната сигурност и защитата на информационни системи; разработване, внедряване и предоставяне на решения в областта на изкуствения интелект, машинното обучение, обработката и анализа на данни, data engineering, business intelligence и аналитични системи; IT архитектура, технологично и бизнес консултиране; създаване, управление и поддържане на интернет портали, електронни платформи и цифрови продукти; електронна търговия; обучение, курсове, семинари и други образователни услуги в областта на информационните технологии; рекламна, маркетингова и консултантска дейност; посредническа и комисионна дейност; придобиване, разработване, управление, лицензиране, предоставяне и прехвърляне на права върху софтуер, бази данни, търговски марки и други обекти на интелектуална собственост; както и всяка друга търговска дейност, която не е забранена от закона, а когато за извършването на определена дейност се изисква разрешение, лиценз или регистрация – след получаването им.
Чл. 4. Основна икономическа дейност
Основна икономическа дейност по НКИД: 62.10 – Компютърно програмиране.
Чл. 5. Срок
Дружеството се учредява за неопределен срок.
Чл. 6. Капитал
(1) Капиталът на дружеството е 50 (петдесет) евро.
(2) Капиталът е разпределен в 50 (петдесет) дружествени дяла с номинална стойност 1 (едно) евро всеки.
(3) Всички дружествени дялове се поемат от едноличния собственик на капитала Цветан Иванов Благоев.
(4) Към момента на подаване на заявлението за първоначално вписване капиталът следва да бъде внесен изцяло по набирателна сметка на дружеството.
Чл. 7. Едноличен собственик на капитала
Едноличен собственик на капитала е Цветан Иванов Благоев, ЕГН [ЗАЛИЧЕНО].
Чл. 8. Управление и представителство
(1) Дружеството се управлява и представлява от управителя Цветан Иванов Благоев, ЕГН [ЗАЛИЧЕНО].
(2) Управителят представлява дружеството самостоятелно пред всички трети лица, държавни и общински органи, банки и други институции.
Чл. 9. Решения на едноличния собственик
Едноличният собственик решава всички въпроси, отнесени от закона към компетентността на общото събрание на съдружниците, включително изменение на учредителния акт, изменение на капитала, назначаване и освобождаване на управител, приемане на годишния финансов отчет и разпределение на печалбата.
Чл. 10. Печалба и загуби
Печалбата се разпределя с решение на едноличния собственик при спазване на закона. Загубите се покриват по реда, определен от закона и решенията на едноличния собственик.
Чл. 11. Прекратяване и ликвидация
Дружеството се прекратява в предвидените от закона случаи или по решение на едноличния собственик. При прекратяване се извършва ликвидация по реда на Търговския закон, освен ако законът предвижда друго.
Чл. 12. Заключителна разпоредба
За всички неуредени в настоящия учредителен акт въпроси се прилагат разпоредбите на Търговския закон и действащото законодателство на Република България.
Настоящият учредителен акт е приет на 31.08.2026 г. в гр. София.

